กฎกระทรวงกฎกระทรวงฉบับที่ ๘ (พ.ศ.๒๕๓๙)ออกตามความในพระราชบัญญัติเครื่องแบบเจ้าหน้าที่ส่วนท้องถิ่นพ.ศ. ๒๕๐๙[๑] อาศัยอำนาจตามความในมาตรา ๕และมาตรา ๗ แห่งพระราชบัญญัติเครื่องแบบเจ้าหน้าที่ส่วนท้องถิ่น พ.ศ.๒๕๐๙รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ยกเลิกความในส่วนที่ ๔เครื่องแบบกรรมการสภาตำบล ข้อ ๑๔ แห่งกฎกระทรวง ฉบับที่ ๗ (พ.ศ.๒๕๒๙)ออกตามความในพระราชบัญญัติเครื่องแบบเจ้าหน้าที่ส่วนท้องถิ่น พ.ศ.๒๕๐๙ และให้ใช้ความต่อไปนี้แทนส่วนที่ ๔เครื่องแบบสมาชิกสภาตำบล สมาชิกสภาองค์การบริหารส่วนตำบลประธานกรรมการบริหารองค์การบริหารส่วนตำบล กรรมการบริหารองค์การบริหารส่วนตำบลพนักงานส่วนตำบล และลูกจ้างประจำขององค์การบริหารส่วนตำบล หมวด ๑เครื่องแบบสมาชิกสภาตำบล สมาชิกสภาองค์การบริหารส่วนตำบลประธานกรรมการบริหารองค์การบริหารส่วนตำบลกรรมการบริหารองค์การบริหารส่วนตำบล และพนักงานส่วนตำบล ข้อ ๑๔ เครื่องแบบสมาชิกสภาตำบลสมาชิกสภาองค์การบริหารส่วนตำบล ประธานกรรมการองค์การบริหารส่วนตำบลกรรมการบริหารองค์การบริหารส่วนตำบล และพนักงานส่วนตำบล ให้มี ๒ ชนิด คือ(๑) เครื่องแบบปฏิบัติราชการ มี ๒ประเภท(ก) เครื่องแบบสีกากีคอพับ(ข) เครื่องแบบสีกากีคอแบะ(๒) เครื่องแบบพิธีการ มี ๕ ประเภท(ก) เครื่องแบบปกติขาว(ข) เครื่องแบบปกติกากีคอตั้ง(ค) เครื่องแบบครึ่งยศ(ง) เครื่องแบบเต็มยศ(จ) เครื่องแบบสโมสรข้อ ๑๔ ทวิ เครื่องแบบปฏิบัติราชการของสมาชิกสภาตำบลลักษณะและส่วนประกอบเช่นเดียวกับเครื่องแบบปฏิบัติราชการของสมาชิกสภาเทศบาลเว้นแต่รูปอักษรบนเครื่องหมายแสดงประเภทให้เป็นรูปอักษร ต ภายในบัวกระหนกเครื่องแบบปฏิบัติราชการของสมาชิกสภาองค์การบริหารส่วนตำบลประธานกรรมการบริหารองค์การบริหารส่วนตำบล กรรมการบริหารองค์การบริหารส่วนตำบลและพนักงานส่วนตำบลลักษณะและส่วนประกอบเช่นเดียวกับเครื่องแบบปฏิบัติราชการของสมาชิกสภาเทศบาล นายกเทศมนตรีเทศมนตรี และพนักงานเทศบาล แล้วแต่กรณีเว้นแต่รูปอักษรบนเครื่องหมายแสดงประเภท ให้เป็นรูปอักษร อบต ภายในบัวกระหนกข้อ ๑๔ ตรี เครื่องแบบพิธีการ(๑) เครื่องแบบปกติขาวลักษณะและส่วนประกอบเช่นเดียวกับเครื่องแบบปกติขาวของสมาชิกสภาเทศบาล นายกเทศมนตรีเทศมนตรี และพนักงานเทศบาล แล้วแต่กรณี เว้นแต่รูปอักษรบนเครื่องหมายแสดงประเภทให้ใช้รูปอักษรบนเครื่องหมายแสดงประเภทเช่นเดียวกับเครื่องแบบปฏิบัติราชการ(๒) เครื่องแบบปกติกากีคอตั้งลักษณะและส่วนประกอบเช่นเดียวกับเครื่องแบบปกติกากีคอตั้งของสมาชิกสภาเทศบาลนายกเทศมนตรี เทศมนตรี และพนักงานเทศบาล แล้วแต่กรณี เว้นแต่รูปอักษรบนเครื่องหมายแสดงประเภทให้ใช้รูปอักษรบนเครื่องหมายแสดงประเภทเช่นเดียวกับเครื่องแบบปฏิบัติราชการ(๓) เครื่องแบบครึ่งยศลักษณะและส่วนประกอบเช่นเดียวกับเครื่องแบบครึ่งยศของสมาชิกสภาเทศบาล นายกเทศมนตรีเทศมนตรี และพนักงานเทศบาล แล้วแต่กรณี เว้นแต่รูปอักษรบนเครื่องหมายแสดงประเภทให้ใช้รูปอักษรบนเครื่องหมายแสดงประเภทเช่นเดียวกับเครื่องแบบปฏิบัติราชการ(๔) เครื่องแบบเต็มยศลักษณะและส่วนประกอบเช่นเดียวกับเครื่องแบบเต็มยศของสมาชิกสภาเทศบาล นายกเทศมนตรีเทศมนตรี และพนักงานเทศบาล แล้วแต่กรณี เว้นแต่รูปอักษรบนเครื่องหมายแสดงประเภทให้ใช้รูปอักษรบนเครื่องหมายแสดงประเภทเช่นเดียวกับเครื่องแบบปฏิบัติราชการ(๕) เครื่องแบบสโมสรสำหรับชาย มี ๓ แบบ คือ(ก) เครื่องแบบสโมสร ก.(ข) เครื่องแบบสโมสร ข.(ค) เครื่องแบบสโมสร ค.ลักษณะและส่วนประกอบของเครื่องแบบสโมสรเช่นเดียวกับเครื่องแบบสโมสรของสมาชิกสภาเทศบาลนายกเทศมนตรี เทศมนตรี และพนักงานเทศบาล แล้วแต่กรณี เว้นแต่รูปอักษรบนเครื่องหมายแสดงประเภทให้ใช้รูปอักษรบนเครื่องหมายแสดงประเภทเช่นเดียวกับเครื่องแบบปฏิบัติราชการสำหรับหญิง ให้แต่งตามสมัยนิยมหมวด ๒เครื่องแบบลูกจ้างประจำขององค์การบริหารส่วนตำบล ข้อ ๑๔ จัตวาเครื่องแบบลูกจ้างประจำขององค์การบริหารส่วนตำบล ลักษณะและส่วนประกอบเช่นเดียวกับเครื่องแบบลูกจ้างประจำของเทศบาลเว้นแต่รูปอักษรบนเครื่องหมายแสดงประเภทให้เป็นรูปอักษร รูป อบต ภายในบัวกระหนกในโอกาสไปงานพิธีให้ใช้เสื้อเชิ้ตสีประเภทสีกากีแขนยาว ผูกผ้าผูกคอสีดำเงื่อนกะลาสีสอดชายผ้าผูกคอไว้ภายในเสื้อใต้ดุมเม็ดที่สองผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายให้ไว้ ณ วันที่ ๑๓ พฤศจิกายน พ.ศ. ๒๕๓๙บรรหาร ศิลปอาชารัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากกฎกระทรวง ฉบับที่ ๗ (พ.ศ. ๒๕๒๙)ออกตามความในพระราชบัญญัติเครื่องแบบเจ้าหน้าที่ท้องถิ่น พ.ศ. ๒๕๐๙ ยังมิได้กำหนดเครื่องแบบสมาชิกสภาตำบล สมาชิกสภาองค์การบริหารส่วนตำบลประธานกรรมการบริหารองค์การบริหารส่วนตำบล กรรมการบริหารองค์การบริหารส่วนตำบลพนักงานส่วนตำบล และลูกจ้างประจำขององค์การบริหารส่วนตำบลไว้ จึงจำเป็นต้องออกกฎกระทรวงนี้สุกัญญา/ผู้จัดทำ๑๒พฤศจิกายน ๒๕๕๓ปณต/ปรับปรุง๑๕พฤศจิกายน ๒๕๕๓[๑]ราชกิจจานุเบกษา เล่ม ๑๑๓/ตอนที่ ๖๔ ก/หน้า ๒๕/๒๒ พฤศจิกายน ๒๕๓๙